Beograd nakon bombardiranja 1941.
Uništeni dvorac u Beogradu, 1941.
Uništena narodna knjižnica
Spomenik palim žrtvama u Beogradu 1941.
**Bombardiranje Beograda u Drugom svjetskom ratu** dogodio se u dva navrata, 1941. i 1944. godine. Prvi put grad je bombardirala avijacija Trećeg Reicha, a tri godine kasnije, saveznička avijacija.

Bombardiranje 1941.
-------------------

*Glavni članak: Operacija Odmazda*
U ožujku 1941. Kraljevina Jugoslavija pristupila je paktu sa Silama osovine. Uslijedili su prosvjedi u zemlji i državni udar kojim je sa vlasti svrgnut Knez Pavle. Zemlja se približila zapadnim Saveznicima, i to u trenutku kada je Hitler namjeravao započeti Operaciju Barbarossa protiv Sovjetskog Saveza. Hitler je osobno, 27. ožujka, donio odluku da se bombardira Beograd i okupira Jugoslavija. Izvršenje zadatka je povjereno 4. zračnoj floti. Operacija je imala tajni naziv „Kazneni sud" (njemački "Strafgericht"). Predviđajući rat, jugoslavenska Vlada je Beograd proglasila „otvorenim gradom".

6. travnja 1941. u 6:30 ujutro, bez objave rata, sile Trećeg Reicha su napale Kraljevinu Jugoslaviju. Luftwaffe je bombardirala Beograd koristeći 234 bombardera i 120 lovaca (ukupno 484 aviona 6. i 7. travnja). Avioni su poletjeli iz Beča, Graza i Arada. Grad je bombardiran u četiri naleta 6. travnja, i ponovo 7, 11. i 12. travnja 1941. Upotrijebljeno je oko 440 tona zapaljivih bombi.

Beogradska protuzračna obrana nije se mogla mjeriti sa teškim naoružanjem nacističke avijacije. Ipak, oborili su 90-ak neprijateljskih borbenih zrakoplova.

### Posljedice

U bombardiranju Beograda 1941. poginulo je 2.274 ljudi, dok je broj ranjenih mnogostruko veći. Tisuće zgrada je oštećeno u manjem ili većem razmjeru, uključujući Narodnu knjižnicu, koju je uništila vatra.

Njemačke snage ušle su u Beograd 12. travnja 1941. bez većeg otpora.

### Spomenici

U okviru kompleksa Novog groblja u Beogradu, u neposrednoj blizini Sjevernog bulevara, 1966. godine formirano je Spomen groblje stradalih u travanjskon bombardiranju Beograda 1941. godine. Autorica spomen groblja bila je arhitekta Milica Momčilović. 29 mramornih ploča nalazi se na osam ozidanih betonskih humki, koje podjsećaju na rovove u kojima su primarno sahranjivani nastradali. Na posebnim pločama ispisana su imena 646 identificiranih žrtava i podaci o 909 neidentificiranih muškaraca, 393 žene i 59 djece.

Bombardiranje 1944.
-------------------

Građani Beograda su morali podnijeti znatne žrtve i zbog savezničkog bombardiranja, posebno u proljeće i jesen 1944. godine. Američko-britansko savezničko bombardiranje sastojalo se od 600 borbenih zrakoplova koji su polijetali iz Foggie i izbacivali bombe sa visine 16. i 17. travnja, a znamenito je što se također pokolopilo sa pravoslavnim Uskrsom, kao i 1941. Jedna od meta bio je i koncentracijski logor Sajmište.

Porušeni su mnogi objekti, stambene zgrade, srušeni svi mostovi na Savi i Dunavu, a život je izgubilo 1.160 građana. Nakon oslobođenja Beograda u listopadu 1944. savezničko bombardiranje je prestalo.

Filmovi
-------

* Godine 1945. Nikola Popović je snimio prvi poslijeratni dokumentarni film pod naslovom *Odmazda Beograda*.
* Radomir Milojković je prvi snimio razrušen grad. Njegovi snimci su prvi put prikazani u filmu Marka Bapca iz 1978. pod naslovom *Kada je nebo bilo crno nad Beogradom*.

Povezano
--------

* Travanjski rat

Izvori
------

1. ↑  „*Godišnjica bombardiranja Beograda*". Deutsche Welle. Arhivirano iz originala na datum 2010-10-24. Pristupljeno 2010-10-19.
2. ↑  „*Pre-War Yugoslav Air Force*". Aerofight. Pristupljeno 2010-10-19.
3. 1 2  „History of Belgrade". *Tourist Organization of Belgrade*. Arhivirano iz originala na datum 2010-07-05. Pristupljeno 2010-10-19.
4. ↑  „*Grad Beograd - Povijest*". Beograd.rs. Pristupljeno 2010-10-19.
5. ↑  „Anniversary of the Allied Bomb Attacks Against Belgrade". Radio-Television of Serbia. 2008-04-17. Arhivirano iz originala na datum 2015-09-06. Pristupljeno 2009-05-05.

Vanjske veze
------------

***Bombardiranje Beograda u Drugom svjetskom ratu*** na Wikimedijinoj ostavi

* Video izvještaj o bombardiranju Beograda Arhivirano 2010-10-18 na Wayback Machine-u